Source: https://timponline.ro/gloria-invinsa-greu-de-csm-bucuresti-in-ultima-etapa-a-turului-ligii-florilor/
Timestamp: 2020-01-21 02:56:26+00:00

Document:
Gloria, invinsa greu de CSM Bucuresti in ultima etapa a turului Ligii Florilor
Prima pagină » Știri » Gloria, invinsa greu de CSM Bucuresti in ultima etapa a turu ...
Echipa de handbal feminin Gloria 2018 Bistrița-Năsăud a jucat în etapa a 13-a din Liga Florilor, ultima a turului, în deplasare cu vicecampioana CSM București.
Atât de aproape! Formația bistrițeană, care venea după șase victorii consecutive în campionat, fiind neînvinsă din 5 octombrie 2019, a dat o replică dârză trupei de staruri în frunte cu Cristina Neagu, scorul la pauză fiind egal, 15-15. Gloria chiar a preluat conducerea la începutul reprizei secunde și s-a distanțat la două goluri (18-16), însă valoarea jucătoarelor de la CSM și-a spus până la urmă cuvântul, gazdele câștigând cu 28-25.
Echipa antrenată de Horațiu Pașca a ieșit cu capul sus din înfruntarea cu noul lider al clasamentului și se pregătește pentru o deplasare de foc în Danemarca, pe terenul favoritei Grupei C din Cupa EHF, Odense.
Au marcat pentru Gloria 2018 Bistrița-Năsăud: Natallia Vasileuskaya – 6, Nicoleta Dincă – 5, Valentina Ardean Elisei – 3, Dziyana Ilyina – 3, Laura Pristăvița – 2, Mariana Costa – 2, Daniela Rațiu – 2, Diana Șamanț – 2. În poartă, Ljubica Nenezic – 9/27 intervenții reușite (33%), Darly Zoqbi de Paula – 3/13 (23%).
Pentru CSM București au înscris: Cristina Neagu – 8, Elizabeth Omoregie – 6, Andrea Lekic – 4, Dragana Cvijic – 4, Andrea Klikovac – 3, Crina Pintea – 1, Iulia Curea – 1, Itana Grbic – 1.
(Descalificarea Coronei Brașov de către Comisia de Disciplină a FRH nu a fost încă operată în clasament, verdictul Comisiei de Apel urmând să fie anunțat în curând)
Gloria va juca duminică 19 ianuarie, de la ora 16.00, în deplasare cu Odense Handbold din Danemarca, în etapa a 3-a a Grupei C din Cupa EHF, apoi miercuri 22 ianuarie, la Timișoara, cu CSU Universitatea de Vest (liga a doua) în 16-imile Cupei României.
#LigaFlorilor𝗖𝗦𝗠 𝗕𝘂𝗰𝘂𝗿𝗲𝘀𝘁𝗶 – 𝗖𝗦 𝗚𝗹𝗼𝗿𝗶𝗮 𝟮𝟬𝟭𝟴 𝗕𝗡🔴⚫️ 28-25 (15-15)Au marcat pentru echipa noastră: Natallia…
Publiée par CS Gloria 2018 sur Mercredi 15 janvier 2020
Categoria: Știri Etichete: csm bucurești, Gloria Bistrita, handbal, liga florilor

References: CSM 
 CSM 
 CSM 
 CSM 
 CSM 
 csm